
ROBERTUS  LORIMER. 

Quod  hoc  tentamen  Academicum,  vir  insignissime,  Tibi  sacrare 
audeam,  parum  consilio  meo  convenit,  aut  laudibus  efferre  tui 
animi  dotes,  aut  praestantias  tuas  atque  virtutes,  tot  et  tantas, 
recensere.  Haec  calamum  perelegantem  merentur,  ac  testimo- 
nium minus  caducum.  Ad  me  tantum  pertinet,  ut  Tibi  exprimam, 
oblivionem  nullam  e memoria  mea  deleturam  tuorum  meritorum  in 
me  recordationem ; quae,  cum  rependere  nequeam,  ita  agnoscere 
meum  esse  existimavi.  Accipe  ergo,  praeceptor  carrissime,  quod 
gratissimo  animo  Tibi  inscribitur  pignus,  in  se  quidem  pertenue, 
sed  quo  nihil  majus,  si  animum  offerentis  respicias,  Tibi  offerri  posse 
certe  scio. 

DISSERTATIO  INAUGURARIS, 

DE 

frigoris  effectibus 

IN  CORPUS  HUMANUM, 

QUUM  SANUM,  TUM  MORBIDUM. 


AUCTORE  ROBERTO  LORIMER. 


PROCEM  IUM. 

Quamvis  satis  ex  liquido  patet,  frigus,  phy- 
sice diceie,  tantum  aliquid  negativum  esse 
caloris  imminutionem  denotans ; necesse  est 
aliter  conspicere  corpori  humano  adhibitum. 
Quoad  hoc  causa  positiva  aut  efficiens  ha- 
beatur, viribus  prasdita,  corporis  statum  et 
functiones  magnopere  mutandi.  Hi  effec- 
tus affinitatem  nullam  cum  iis  habent,  qui 
calore  exoriuntur.  Natura  ex  tota  valde 
absimiles  sunt. 


A 


2 


DE  FRIGORIS  EFFECTIBUS 


In  argumento  tantae  amplitudinis,  ut  de 
quo  in  hac  dissertatione  agitur,  conspectus 
generalis  capitum  momenti  maximi  nobis 
sufficiet ; quae  pro  certo  habenda  j uste  dis- 
ponere operam  dabimus,  positionesque  du- 
bias et  hypothesin  ineptam  familiariter  re- 
darguere. 


CAP.  I .—DE  EFFECTIBUS  CORPORE  IN 

SANO. 

Sect.  I. — De  Frigoris  mediis  et  vehemen- 
tia et  modo  applicationis. — Fabrica  corporis 
humani  hujus  potestatis  impressionibus  per 
media  compluria  subjici  potest ; aer  et  aqua 
solidae  fluidaeque  formae  maxime  usitata 
sunt. 

Imo,  De  Frigore  Mediocri. — a.  Cum  cor- 
poris pars  otium  agens  aurae  mediocriter  fri- 
gidae exponitur,  pallor  contractioque  partis 
expositae  primum  se  patefaciunt,  et  super- 
ficies ejus  cito  sensum  asperum  cutim  an- 

serinam  aut  Gallice  “ chair  de  poule”  dictum 
tactui  offert ; si  paulo  diutius  objiciatur,  co- 
lorem rubrum  vel  ianthinum  maxima  ex 
parte  notamus,  diffusum  maculis  irregulari- 
bus, plus  minusve  latis  et  integumento  na- 
turali commixtis.  Iis  in  portionibus  ubi 
tenuior  molliorque  est  cutis,  speciei  muta- 
tionem notabiliorem  videmus,  colorisque 
gradum  profundiorem  esse.  Partis  tempe- 
ratura dissipatione  caloris  redacta,  constric- 
tionis sensatio,  parum  jucunda  et  effemina- 
tos etiam  dolore  afficiens  ejus  occupat  super- 
ficiem, tactus  sensus  multum  depravatur, 
materieique  perspirabilis  vis  a parte  in  idem 
patente  saepius  exsudatae  haud  parum  im- 
minuitur. 

Si  corporis  pars  major  eodem  modo  sub- 
jecta sit,  praeter  effectus  externos  et  notabi- 
liores quos  jam  descripsimus,  respiratio 
(in  principio  valde  accelerata  et  cum  oscita- 
tione frequenti  et  nonnunquam  singultu 
crucianti  conjuncta)  nunc  lentius  efficitur, 
cordisque  et  arteriarum  ictus,  perturbati 
primum  et  irregulares,  mox  more  solito  pera- 

guntur.  Musculorum  contractio  similiter 
vincitur,  horrorque  levis  haud  raro  obvenit. 
Cutis  exhalatio  minuta  aut  suppressa,  incre- 
mento halitus  per  pulmones  renumque  se- 
cretionis notatur  : In  exemplis  quibusdam 
Diarrhoea  se  profert.  Corporis  membra  mo- 
lem usitatam  amittunt  et  amplitudine  cum 
minore  densitatem  majorem  acquirunt. 

b.  — Aer  gelidus  humidusque  corpori  nos- 
tro quam  siccus  atque  purus  multo  magis 
perniciosus  est : Catarrho,  rheumatismo  mor- 
bisque variis  inflammatoriis,  saepissime  ori- 
ginem praebens. 

c.  — Frigoris  effectus,  quiescens  in  corpus, 
mediocriter  applicati,  balneum  per  frigidum, 
haud  multum  iis  ante  memoratis  discrepant. 
Cum  primum  in  aquam  immersio  fiat,  sen- 
satio acer  pungensque  statim  sequitur,  mo- 
lestia cum  magna  in  pulmonibus  et  anxie- 
tate conjuncta.  Quibusdam  in  effeminatis 
palpitatio  supervenit.  Respiratio  non  paulo 
festinatur,  pulsus  plerumque  magis  frequens 
est  et  irregularis  ; in  aliis,  minime  creber 
atque  plenus.  Hoc  quomodo  fiat  inter  auc- 

tores  discrepat.  Maxime  verisimile  est  cor- 
dis motum  variis  in  modis  affici  diversorum 
in  exemplis  ; multum  quoque  ab  hominis 
situ  in  balneo  pendet,  aquae  temperie,  et 

quietis  motusve  conditione. 

2.  ) 

Quod  ad  ruborem  quoque  corporis  perti- 
net, sententiae  scriptorum  discrepant ; eum 
esse  adnotatum  dum  in  balneo  corpus  resta- 
ret, ait  alter  ; quod  alter  negat,  eum  non  per- 
spicuum factum  esse  asseverans  donec  ex 
aqua  emersit  * Submersione  diutius  pro- 
tracta, perceptiones  inquietae  et  sollicitae 
quae  primo  hominem  urgebant,  jam  sensim 
amoventur,  pulsus  vero  impetus  et  frequen- 
tia deprimuntur,  vires  deficere  incipiunt, 
tremores  primum  breves,  nunc  autem  con- 
tinuae invadunt,  nec  hac  in  immersione  po- 
test ulterius  persistere  nisi  certo  fere  vitae 
dispendio. 

Plui  imi  in  aqua  frigida  submergendi,  uri- 
nam reddendi  aut  alvum  exonerandi  desi- 
derio corripiuntur ; haud  dubiumque  est 


* Thomson’s  Lectures  on  Inflammation,  p.  6J5. 

remedium  hoc  utilissimum  alvo  nimis  astric- 
tae primum  exinde  indicatum  fuisse. 

d.  — Mirum  est,  corporis  humani  fabricam 
aquae  frigidae  viribus  expositam,  cui  mate- 
riei salsae  portio  adjuncta  fuerit,  multo  mi- 
nori incommodo  affici,  quam  exemplo  priore 
cum  aqua  pura  balneo  usurpatur.  Doctor 
Currie  opinatus  est,  cutis  vasa  minuta  salis 
portione  adeo  incitari  ut  vi  frigoris  sedanti 
obstare  possint  *. 

e.  — Celeb.  Currie  momenti  magni  obser- 
vationes experimentaque  narrat,  ad  muta- 
tiones pertinentia,  quibus  balneo  in  frigido 
corporis  calor  subjicitur  t.  Haec  autem  ne- 
cesse  est  silentio  praeterire,  ut  jam  animum 
ad  algoris  effectus  vehementius  applicati  at- 
tendamus. 

/ 

2do,  De  Frigore  Extremo.— f.  Frigoris 
extremi  potentia  in  corpus  humanum  magis 


* Cubrie’s  Medical  fteports,  Vol.  I.  p.  19. 
f Medical  Reports,  Vol.  I.  p.  190. 

crucians  est  atque  violens,  dolorem  et  mo- 
lestiam confestim  praestat,  viresque  syste- 
matis nervosi  et  vascularis  cito  minuit  aut 
abripit ; musculos  ante  hac  voluntati  obe- 
dientes,  quasi  paralyticos  efficit : tremor  le- 
thalis  corpus  totum  pervadit,  conatus  etiam 
violentos,  saepe  tamen  frustratos  patienti  in- 
ducens, ut  actione  ab  lethifera  se  liberet. 


“ —The  thoughts  of  horne 

“ Rush  on  his  nerves,  and  call  their  vigour  forth 
“ In  many  a vain  attempt.” 

Systematis  torpore  continuo  crescente,  func- 
tiones circulationis  et  respirationis  organo- 
rum magis  atque  magis  impediuntur,  do- 
nec hebetudo  omnia  postremo  opprimit.— 
“ L’homme,”  ut  ait  M.  Halle,  “tombe  dans 
“ un  sommeil  doux,  exempt  de  souffrance  et 
“ d’agitation;  lesfonctions  vitales  s’amoindris- 
“ sent  Peu  a Peu  ; le  movement  de  la  respira- 
“ tion  echaPPe  a la  vue,  1’haleine  est  presque 
‘‘nulle;  le  pouls  ne  se  sent  pas,  1’homme 
“ meurt,  et  ce  passage  de  la  vie  a la  mort  n’est 

“ quTm  degre  de  plus,  dont  le  moment  est  in- 
“ definissable  et  le  nuance  presque  impercep- 
“ tible  * 

“ On  every  nerve 

“ The  deadly  vvinter  seizes  j shuts  up  sense, 

“ And  o’er  his  inmost  vitals  creeping  cold, 

“ Lays  him  along  the  snows,  a stiffened  corse, 

11  Stretch1  J out,  andbleaching  in  the  northern  blast.” 


Exempla  in  tabulis  plurima  referuntur,  hos 
effectus  tristes  lucide  exhibentia : “ Combien 
“ n’a-t-on  pas  vu,  “ inquit  M.  Yirey,”  d’ex- 
“ emples  effrayans  de  ce  malheur  dans  la  re- 
“ traite  desastreuse  de  Moscou  ; des  soldats 
“ immobiles,  jetanAeurs  armes,  s’asseoient  a 
“ terre,  en  silence,fermentles  yeux,pour  s’en- 
“ domir  d’un  sommeil  eternel : D’autres  fou- 
“ droves  d’une  atteinte  soudaine,  le  reo;ard 
“ fixe  et  sombre,  s’agitent  comme  de  frayeur, 
“ poussent  un  cri,  et  tombent  rigides  et  glac^s 
dans  la  fleur  de  Page  et  la  vigeur  de  la  vie, 
“ loin  des  champs  paternels.  O11  ne  connais- 

* Recherchcs  Analytiques  sur  le  Froid,  par  Lau- 
n ain,  p.  5. 

“ sait  plus  ni  rang  ni  subordination  ; une  in- 
“ sensibilite  generale  faisait  marcher  sur  le  ca- 
“ davre  meme  de  son  compagnon  tombe  a ses 
“ cote^,  car  on  allait  perir  soi  meme  deux  pas 
“ plus  loins,  sous  le  souffle  mortel  de  l’aqui- 
“ lon.”  * 

g. — Rosen  cadaverum  eorum  sectione  qui 
frigoris  vehementis  operatione  mortui  fue- 
rant, vasa  cerebri  sanguifera  partiumque 
vicinarum  sanguine  exsaturata  reperit.  f 

3 tio, — De  Frigoris  Applicatione  Focali. — 
i.  Algoris  effecta  valde  absimilia,  quando  vis 
ejus  circumscripte  concluditur.  Vitae  non 
tam  vulgo  exitiosa  sunt.  Videtur,  haec  pro- 
pria symptomata  non  ab  operatione  frigoris 
proxima  derivari,  sed  ex  ejus  vi  indirecta 
elici.  Nam  non  temere  creditur,  illius  mu- 


* Dictionaire  des  Sciences  Medicales,  Tom.  XVII. 
p.  70.— Vide  etiam  Cook’s  Voyages  round  tlie  Globe, 
edited  by  Dr  Hawksworth,  Vol.  [I — Etiam  Ed.  Med. 
and  Surg.  Journ.  \ ol.  I.  Exemp.  a X)octore  Kellie. 
f Rosen  Anat.  p.  142. 

tationes  raro  notatas  esse  tamdiu  medii  tem- 
peries certe  conservatur  ; temperatura  ta- 
men aucta,  symptomatum  series  sequitur,  a 
pernione  simplici  varians  gangraenam  ad  im- 
medicabilem. * 

Hoc  grave  est  argumentum  contra  senten- 
tiam quae  docet  congelationem  gangraenae 
causam  esse ; nam  dignum  notatione  est 
partes  non  gangraena  corripi  antequam  ther- 
mometer  super  gradum  ubi  aqua  in  gelu 
convertitur,  ascenderit,  f 

Cum  corporis  partes  extremae  frigori  duro 
aut  mutationibus  a temperie  calidiore  ali- 
quamdiu applicata  ad  multo  frigidiorem,  (et 
vice  versa)  expositae  fuerint, inflammatio  plus 
minusve  acuta,  caloris  sensu  et  pruritus 
paene  intolerabilis  conjuncta,  haud  infre- 
quenter  supervenit ; tumor  partis  est  atque 
auctus  calor ; superficies  saepe  livescit,  cuti- 
culaque iterum  atque  iterum  desquamatur. 


* Memoires  de  Chirurgie  Militaire  et  Campagnes  de 
P.  J.  Larrey,  Tora.  5. — Paris,  1SI2. 

+ Thomson’s  Lectures  on  Infkmmation,  p.  637. 

Symptomata  hujusmodi  interdum  sua  spon- 
te evanescunt ; interdum  formam  graviorem 
induunt ; tunc  temporis  partis  tumefactio 
augetur,  colorque  magis  lividus  fit ; ardoris 
et  pruritus  sensatio  ingravescit,  vesiculae 
plurimae  saepissime  se  ostendunt,  quae  ob- 
tritae, in  ulcera  mala  et  tantum  non  imme- 
dicabilia, ruere  maxime  proclives  sunt. 

Pernio,  ut  nunc  descripsimus  apud  juve- 
nes et  effeminatos  maxime  valet : a Pich- 
tero  observatum  est,  eas  partes  his  affectio- 
nibus praecipue  obnoxias  esse,  quae  frequen- 
ter sudore  madidas  sunt.  * 

Frigoris  effectus  vehementissimus,  “ frost- 
hte”  Anglice  dictus,  modo  jam  dicendo  inva- 
dit . Pars  exposita  statim  mole  minuitur,  et 
pallescit,  paulatim  tactus  sensu  abolito,  tor- 
por et  rigiditas  oriri  observantur ; si  tempe- 
ries ejus  incaute  aucta  sit,  pruritu  intolerabili 
aut  doloribus  stimulantibus  afficitur  ; color 
purpurius  lividusve  in  superficie  cito  appa- 


CoorEiUs  Surgical  Dictionary,  p.  277. 

ret,  symptomata  omnia  in  pejus  ruunt,  et  in 
gangraena  liaud  sananda  solum  finiuntur.  * 

4 lo,  De  Applicatione  Interna . — Je.  Sani 
corporis  partes  complures  sunt,  quae  frigori 
expositae,  eo  haud  multum  afficiuntur : e.  g. 
Animam  quae  spiritu  in  pulmones  ducitur, 
haud  sentimus,  si  non  frigidissima  sit ; non- 
nihil molestiae  nobis  est,  vultum  aeris  ani- 
mae frigidi  subjicere.  Quando  portio  autem 
corporis  quotidie  amicta,  mutationem  ean- 
dem subit,  eventus  pessimi  haud  raro  inse- 
quuntur. In  locis  praegelidis  tamen  ubi  aer 
necessario  frigidissimus  est  effectus  exitium 
afferentes  frequentissime  invadunt;  symp- 
tomatum expositio  verbis  sequentibus  nar- 
ratur. “ The  affection  of  the  lungs  is  pro- 
“ duced  by  the  brisk  and  frequent  impres- 
“ sions  of  blasts  of  wind  over  the  whole  in- 
“ ner  surface  of  the  organs  destined  to  res- 
“ piration ; the  mouth  and  nose  are  invo- 
“ luntarily  contracted,  the  respiration  is  sus- 


* Thomson  on  Inflammation,  p.  6S8. 

« pended,  the  patient  makes  an  effort  to  di- 
‘c  late  his  chest,  but  the  keenness  of  the  air, 
“ and  a sensation  of  cold,  prevent  him.  If 
“ the  stonn,  instead  of  ceasing,  is  redoubled ; 
« if  the  person  cannot  protect  himself  by  a 
“ change  of  position,  or  if  he  cannot  weaken 
“ the  force  of  the  blast,  by  placing  his  hand 
“ before  his  mouth  ; in  a word,  if  his  respi- 
“ ration  remains  for  any  length  of  time  sus- 
“ pended,  his  liead  soon  becomes  giddy,  he 
“ falis  down,  or  is  swept  away  by  the  blast, 
“ and  soon  finds  a tomb  under  the  snow, 
‘c  which  the  winds  rapidly  accumulate  over 
“ him.”  * 

Sect.  <2 da. — De  Corporis  expositi  Condi- 
tionibus Diversis. — l.  Corporis  exercitatio, 
frigoris  imperium  mediocriter  applicati,  mi- 
rum in  modum  cohibet ; exercitatione  enim 
si  homo  valeat,  vires  novae  reperiuntur  ; ani- 
ma facilitate  summa  ducitur  et  redditur  ; 

* Thomson  on  Inflammation,  p.  G27. — Vide  etiam 
Encycloped.  Perthen.  Vol.  VI.  p.  11 5. 


14 


DE  FRIGORIS  EFFECTIBUS 


pulsares  ictus  plenitudine  et  crebritate  au- 
gentur; ardor  edendi  major  est,  cibique  con- 
coctio expeditius  efficitur  ; cutis  astricta  est 
et  rubescit,  musculique  firmiores  et  robus- 
tiores sentiuntur,  et  ad  tempus  homo  magis 
patiens  laboris  fit,  opereque  peracto,  minus 
fatigatur. 

Algor  extremus  tardius  vim  lethalem  ma- 
nifestat, dum  corpus  bene  exerceatur  ; hoc 
liquido  patet,  quum  viatores  tempore  hye- 
mali,  rheda  vecti,  quando  somno,  saepe  tan- 
dem lethifero,  corripiuntur,  hunc  depellere 
non  possunt  nisi  exercitatione  corporis  qua- 
dam adhibita.  * 

Excubiarum  juvenes,  vigilias  castrorum 
agentes,  dum  inertes  manent,  haud  raro  al- 
gore pereunt. 

m.- — Nullo  modo  rarum  est,  ut  experien- 
tia docet,  alios  corporis  exercitatione  mul- 
tum defatigatos,  et  sudore  respersos,  t aquae 


* Thesaur.  Medie.  Vol.  IV.  p.  197. 
t Currie’s  Medical  Reports,  Vol.  I.  p-  109- 

frigidae  haustu  mortem  subitam  sibi  ferre. 
Brevi  post  haustus  ingurgitationem  oculo- 
rum hebetudine  imprudens  afficitur  ; verti- 
gine percussus,  sine  auxilio,  solo  affligitur; 
anhelitus  fastigium  tenet ; juguli  crepitus 
auditur  ; nares  patescunt ; vultus  sanguine 
suffunditur,  et  plumbeum  ducit  colorem; 
membra  frigescunt ; arteriae  languide,  imbe- 
cilliter inequaliterque  pulsant ; et  si  non  ce- 
leriter adhibeatur  auxilium  tempore  brevis- 
simo animam  exspirat.* 

Exempla  nonnulla  horum  effectuum  medi, 
cinae  historia  memorantur.  Alexander  Mag- 
nus,  plures  homines  ab  hac  causa  amisit,  ut 
Quintus  Cuimushis  verbis  narrat,  “Sed  qui 
" intemperantius  hauserant  intercluso  spiri- 
“ tu  extincti  sunt,  multoque  major  numerus 
luit  quam  ullo  amiserat  praelio  f ” “ E]e_ 

“ gans  optimae  staturaejuvenis  Romanus 
cum  pila  luderet,  et  sudore  respersus,  ac 


Itus».  Medical  Observat,  and  Enquir.,  Vol.  I. 
+ ^TTINT-  Cukt.  Lib.  7.  p.  2.50. 

“ totus  madidus,  et  fatigatus  ad  puteum, 
“ pro  siti  arcenda  venisset,  exhausta  frigida 
“ recens  per  caldarium  extracta,  illico  in  ter- 
“ ram  cecidit  et  obiit 

n.  Homines  iracundia  capti,  aut  anxietate 
affecti,  magis  apti  redduntur  quam  alii  frigo- 
ris imperio  sustinendo  ; ita  philosophum  li- 
terarum  et  scientiae  studiosum,  frigus  etiam 
vehemens,  parum  afficit ; ita  parens,  prolem 
aegram  noctuque  dieque  fovens,  nonnun- 
quam  algorem  haud  minus  severum  et  diu- 
turnum, sine  injuria  sustinet.  Praeclare  in- 
telligitur  quoque,  plurimos  dementes  modo 
mirabili,  vires  hyemis,  sine  quovis  damno 
potuisse  pati. 

o.  Aetas  tenella  algoris  dominationi  ex- 
posita facile  et  valide  opprimitur ; tum  tem- 
poris corporis  sensilitas  ad  maximum  pro- 
vecta est,  et  levibus  etiam  necessarie  tem- 
periei mutationibus  expedite  urgetur.  Ut 
pubertatis  aetas  advenit,  corpus  magis  ap- 
tum fit,  quod  frigoris  impetus  resisteret. 


* Cueiiie1s  Medical  Reports,  \ ol.  !•  p-  99. 

Vir,  vigore  corporis  valido  praeditus  multo 
minus  frigoris  potestati  obnoxius  est,  quam 
qui  debiliores  sunt,  quibus  algor  asper  exi- 
tium affert.  Denique  homo,  aetate  provec- 
tus, gelu  imperium  male  sustinet ; sanguine 
per  corpus  irregulariter  et  pigre  distributo, 
calor  animalis  membris  facile  deficit ; atque 
lente  et  inaequaliter  a systematis  fonte  re- 
stituitur. 

P-  Debiles  et  effeminati  quacunque  causa, 
minime  patientes  frigoris  sunt ; quinetiam 
haud  dubium  est,  tanto  duriorem  esse  algo- 
ris potentiam  quanto  debilius  corpus  est; 
ita  evacuatio,  per  haemorrhagiam,  catharsin 
vel  aliam  viam  nimia  ; ex  labore  nimio  de- 
fatigatio  ; ex  ebrietate  hesterna  lanuuor  • 
vigilia  diu  piotracta;  meditatio  nimia ; quip- 
pe quae  cuncta  vel  singula  corpus  debilitent, 
frigoii  quam  maxime  obnoxios  homines  red- 
dunt ; ita  etiam  dormientes,  ex  labore  quies- 
centes, ex  morbo  convalescentes,  quibus  ni- 
mirum languet  motus  sanguinis,  hos  omnes 
facilius  laedit.  * 

* Thesaur.  Medie.  Vol.  IV.  p.  135. 

q.  Frigoris  effectus  diu  applicati,  praeci- 
pue ex  conditionibus  pendet.  Sub  ejus  im- 
pressionibus diuturnis,  corporis  formam,  ani- 
mique indolem,  signis  notari  valde  perspi- 
cuis, invenimus  ; hoc  orbis  terrarum  inspec- 
tione levi,  satis  liquido  patebit.  Eae  terra- 
rum regiones  quae  temperie  mediocri  affici- 
untur, ad  conservationem  et  perfectionem 
generis  humani  maxime  benignae  videntur. 
In  earum  indigenis,  musculi  vere  torrosi  in- 
veniuntur; capillus  plerumque  colorem  albi- 
dam habet ; corporis  color  clarus  atque  vi- 
vidus est ; vultus  ingenuus  haud  persona- 
tus, et  intelligentiae  plenus  ; oculus  exstans 
micansque  ; oris  lineae  pulcherrime  dispo- 
nuntur ; incessus  virilis  et  superbus.  Mens 
quoque,  cui  haec  fabrica  pulcherrima  paret, 
acuminis  jam  et  subtilitatis  fastigium  tenet. 

Incolae  nigri  inter  tropicas,  quos  sol  me- 
ridianus torret,  aspectum  maxime  diversum 
ostendunt,  corpora  eorum  nequaquam  com- 
paranda sunt,  aut  partium  pulchretudine 
aut  fabricae  totius  elegantia.  Intelligendi 
facultates  fere  ad  infinitum  variantur.  Doc- 

tor  Rus  ii,  harum  regionum  incolas  notat, 
iracundia,  animi  levitate,  timiditate  et  ig- 
navia, interdum  benevolentia  pro  re  nata 
commixtos  *.  Eis  in  locis  ubi  sidera  sunt 
aestuosissima  corporis  lassitudo  mentem  per- 
tingit, nil  curiositatis  est,  nil  preclare  fit,  nil 
egregie  sentitur,  sed,  ut  ait  Montesquieu, 
“ The  inclinations  are  ali  passive,  indolence 
“ constitutes  the  utmost  happiness,  scarcely 
“ any  punishment  is  so  severe  as  the  action 
“ of  the  soul,  and  slavery  is  more  supporta- 
“ ble  than  the  force  and  vigour  of  mind  ne- 
“ cessary  for  liuman  action.j- 
Denique  brevissime  habitantibus  regiones 
terrae  algidas  animum  attendamus.  Ad 
quinque  pedum  proceritatem  raro  crescunt, 
caput  latum  ; oculi  parvi,  contracti,  et  ab  ni- 
vis  perpetuae  conspectu  debiles  sunt ; nasus 
brevis  et  parum  facie  exstans  ; genae  promi- 
nent ; orisque  lineae  omnes  fastidium  mo- 
vent; collum  breve  apparet,  membraque 


* Rush.  Med.  Inq.  and  Observat.  Vol.  II.  p.  22. 
f Spirit  of  Laws,  Vol.  I.  p.  270. 

gracilia  et  unca.  Animi  intellectus  vix  il- 
lis adest,  omni  facultate  per  frigus  torrida  * 

Sect.  3 tia. — De  Temperaturae  Vicissitu- 
dinibus.— r.  Temperiei  mutationes  subitae 
maxime  humano  corpori  exitiosae  sunt, prae- 
sertim si  corpus  antea  sudore  madidum  sit ; 
frequentissime  morbos  inflammatorios  cient, 
et  haud  inffequenter  phthisin  immedicabi- 
lem. His  ortum  praebere  videntur  halitum 
per  cutem  diminuendo ; vis  retenta  per  pul- 
monum vias  corpore  eliminatur,  quorum  in 
vasibus  minutissimis,  actionis  incremento, 
(saepenumero  in  phthisicis  morbifero)  ori- 
ginem dat. 


* Smxth’s  Essay  011  the  Varieties  of  tlie  Human  Species. 

CAP.  II.— DE  EFFECTIBUS  CORPORE  IN 
MORBIDO. 

Hoc  modo,  frigoris  effectuum  sanum  in 
corpus  adumbrationem  tenuissimam  dedi- 
mus sive  ad  variationes  medii,  vehementiam 
aut  applicationis  latitudinem  pertinent,  sive 
corporis  expositi  conditiones  diversas  ; nunc 
ad  argumenti  partem  secundam  animum  in- 
tendimus. Epitomen  brevem  conficere  ope- 
ram dabimus  ad  morbos  imprimis  consuetos 
maximique  momenti  tantum  pertinens.  In 
opere  peragendo,  Culleni  celeberrimi  no- 
sologiam  sequi  in  animo  est.  Simul  mor- 
borum qui  chirurgorum  sunt,  (in  quibus  ap- 
plicationibus gelidis  uti  maxime  solitum 
est)  mentionem  facere  haud  ex  memoria 
amittemus  ; praesertim  quum  natura  eorum 
cum  morbo  illo  affinitatem  arctam  teneat, 
qui  magis  apte  in  hanc  rationem  cadit. 

1,1  Febre. — Bene  notum  est  frigus  diver- 
sis mediis  febrium  sanationi  jamdudum  ad- 

hiberi : vires  benignas  tamen  morbi  tempo- 
ribus quibusdam  amittit.  Auctores  pluri- 
mi accessum  febrilem  in  tria  stadia  dividunt, 
frigidum,  calidum,  sudansque.  Intermitten- 
tibus in  quibusdam,  haec  divisio  distincta 
est  atque  valde  perspicua;  in  continuis  maxi- 
ma ex  parte  obscura  et  extra  ordinem.  Hae 
febres  autem  exacerbationes  multo  minusve 
regulares  et  diuturnas  subeunt,  secundum 
morbi  naturam,  aegri  temperamentum,  re- 
mediaque adhibita. 

Primo  mali  stadio  vel  frigido,  algor  non 
sine  discrimine  magno  adhiberi  potest  ut 
Doctoris  Currie  experimenta  haud  dubie 
ostendunt.  Ex  ejus  usu,  respiratio  fere  pen- 
debat, pulsus  valde  debilis  creberque  redde- 
batur, cum  corporis  et  membrorum  frigidi- 
tate; symptomata  quae  affusionis  iterationem 
necessario  vetant.  Frigoris  usus  internus, po- 
tus forma,  etiam  negari  debet.  Siti  urgenti  in- 
terdum hoc  stadio  orta,  bibendi  aestus  aegro- 
tum premit,  cui  cum  indulgeatur,  prompte 
originem  dat  effectibus  infaustis  supra  memo- 
ratis. Ab  hoc  sequitur, frigoris  applicationem 

semper  exitiosam  esse,  cum  corporis  tempe- 
ries sub  sanitatis  gradum  redigatur.  Sed  pro- 
hibenda est  etiam,  cum  cutis  calor,  tempera- 
turae naturali  tantum  par  sit ; cum  frigoris 
sensum  percipiat  aeger,  etiamsi  corporis 
temperies,  ut  thermometer  monstrat,  super 
gradum  naturae  aucta  sit  ;*  et  denique 
trunci  corporis  calore  praeter  solitum  accu- 
mulato, si  extremae  partes  ejus  inalgescunt.f 
Postquam  symptomata  stadium  febris  pri- 
marium designantia  aliquamdiu  duravere, 
fervor  circa  cordis  scrobiculum  confestim 
sentitur,  qui  paulatim  crescit,  et  citius  serius 
summam  Cutem  infestat ; vultus  erubescit, 
oculique  rubri  et  micantes  fiunt ; capitis  do- 
lor subsequitur  ad  situm  et  severitatem  va- 
rians ; arteriarum  ictus  nunc  pleni  ac  validi 
sunt,  nunc  autem  debiles  parvique ; lingua 
arida  fit  atque  sicca,  sitisque  intolerabilis 
saepissime  urget ; urina  ad  qualitatem  aeque 
ac  quantitatem  immutatur ; delirium  est  aut 
stupor,  quum  animi  tum  corporis  languore 
et  lassitudine. 


* Curbie,  Vol.  I.  p.  18.  t Ibid.  Vol.  I.  p.  40. 

Talia  symptomata  sunt  quae  usitatissime 
febris  stadium  secundum  adnotant ; quorum 
ad  amotionem  frigoris  vires  maxime  aptae 
probantur. 

Cutis  fervor  signa  inter  omnia  alia  a me- 
dico temporis  index  optimus  ducitur,  quo 
algoris  potentia  valde  utilis  credatur.  Ad 
hoc  convenit,  quod  Doctor  Currie  nos  cer- 
tiores fecit,  cum  superficiei  temperies  super 
gradum  sanitatis  certe  firmeque  conserve- 
tur, et  aeger  vix  ullam  sensationem  algidam 
capiat ; tunc  temporis,  frigoris  eventus  in- 
signiores atque  utiliores  saepissime  conspici. 

Affusionis  gelidae  forma  usitata,  pulsus 
plenitudinem  ac  crebritatem  plerumque  re- 
digit ; cutis  calorem  morbidum  usque  ad  sa- 
nitatis statum  diminuit ; capitis  dolorem 
levat,  aut  amovet ; sitim  urgentem  relevat, 
delirium  sedat,  somnumque  invitat ; sudo- 
rem aequabilem  interdum  movet,  et  denique 
languorem  et  lassitudinem  (corpus  a febre  la- 
borans fere  afficientes)  aufert.  Aquae  affu- 
sio, modo  solito,  est  fortasse  utilissima  forma 
qua  hoc  remedium  febrium  sanationi  servi- 


IN  CORPUS  HUMANUM. 


25 


re  potest.  Exemplis  in  multis  tamen,  ubi 
cutis  calor  haud  adeo  magnus  est,  cum  ma- 
lum inveteraverit,  aut  aegri  conditio  prohi- 
bet remedio  potentiore  uti,  plure»  medici 
corporis  aspersione  contenti  fuere ; hac  forma 
valde  utilis  est,  superficiei  fervorem  miti- 
gando, sitimque  prementem  sedando. 

Nonnullis  in  febris  exemplis  typhi  prae- 
sertim, calor  cutis  parum  augetur,  tametsi 
capitis  dolor  acutus  sit,  et  vigilantia  aut 
torpore  comitatus  ; in  talibus  applicatio  lo- 
calis aquae  frigidae,  saepe  solatium  magnum 
capiti  praebet,  et  haud  infrequenter  somnum 
dulcem  levemque  inducit. 

Aer  purus  et  gelidus  febre  laboranti  mul- 
tum prodest.  In  pauperum  tabernis  saepe- 
numero  crassus  est  atque  tabificus,  et  dein- 
ceps symptomata  typhodea  decies  aggravat. 
Exempla  hujusmodi  auxiliis  valetudinis  ad- 
versae potentissimis  ludunt,  et  miasmatum 
coacervatione  longe  lateque  se  diffundunt. 

Cum  aeger,  hoc  morbo  affectus,  hocque 
modo  situs,  ad  cubiculum  transducatur,  mun- 
dum, spatiosum  et  in  quod  libere  immitta- 

D 

tur  aer ; signa  infausta  fere  mortifera  ali- 
quando citissime  meliorescunt,  sensimque  ex 
morbo  aeger  convalescit.* 

Aqua  gelida  interne  adhibita  morbi  nostri 
curatione  auxilium  potens  est  atque  refrige- 
rans : sitim  sedat,  cutisque  calorem  morbi- 
dum mitigat ; sudorem  deinceps  movet ; re- 
mediumque semper  est  aegroto  valde  gra- 
tum et  jucundum,  et  quo  sitis  stimulus  no- 
cens plurimum  levetur. 

Antiquorum  nonnulli  aquae  algidae  usu 
interno  atque  maxime  libero,  accessum  fe- 
brilem reprimere  conati  sunt ; rem  ad  et  ap- 
posite Lommius  observat  “ Curavi  equidem 
“ hac  via  aegros  haud  sane' paucos,  qui  cum 
“ ad  statum  pervenissent  continuae  febris 
“ ac  summa  siti,  summisque  ardoribus  afflic- 
“ tarentur,  rogati  bibere  ne  cupiant  osten- 
“ sum  (quo  cresceret  bibendi  desiderium) 

“ fontem,  ipsi  in  lympham  intensissimi,  ubi 


* Vide  exemplum  satis  aptum,  a Doctore  Cdrhie, 
Vol.  II.  p.  9 — 11. — etiam,  Jackson  on  tke  “ Effects  of 
“ Gestation  in  the  open,  air,  for  the  cure  of  certam  con- 
“ ditions  of  Febrile  Disease,”  p.  398. 

“ semel  atque  iterum,  ad  libras  tres  quatu- 
“ orve  avide  haussissent,  paulo  post  dejicere 
“ vel  vomere  coeperunt  flavissimam  cum 
“ epota  aqua  bilem.  Postque  reclinati,  ac 
“ probe  operti  mox  uberrimis  sudoribus  to- 
“ tas  noctes  vel  etiam  altissime  dormientes 
“ defluxerunt,  quibus  finitis  omnem  in  pos- 
“ terum  amiserunt  febricitationem.*”  Apud 
recentiores  Doctor  Jackson  pericula  hu- 
jusmodi prospera  fecit  in  seipso,  ut  in  trac- 
tatu de  febre  narrat ; nihilominus  cautim 
verbis  sequentibus  addit.  “ The  experi- 
“ ment  was  made  at  random  ; and  tliat  no 
“ folio wed  from  it,  was  probably  more 

“ owing  to  the  original  soundness  of  my 
“ constitution,  than  to  my  caution.”-j- 

Ubi  signa  hoc  morbi  stadium  notantia 
ciisem  tenuerunt,  aut  remittere  coeperunt ; 
alia  consequuntur,  quae  pferumque  hoc  mo- 
do superveniunt.  Cutis,  calore  primum  re- 
dacto, relaxari  et  inolescere  coepit,  et  paulo 
post  humoris  sensationem  tactui  praebet; 

* Lom’  de  Curand.  Febr.  Chap.  XI.  Sect.  3 

t Jackson  on  Fever,  p,  368. 

brevi  tempore,  sudor  plus  minusve  copiosus 
et  universus  movetur ; cutis  color  floridus 
amittitur,  faciemque  ad  nativam  redit ; sitis 
relevatur,  linguaque  humescit ; pulsus  robor 
et  frequentia  multum  imminuitur;  alvus- 
que ex  ordine  et  facile  exoneratur ; urina 
coenosa  fit,  et  sedimentum  variabile  deponit ; 
corpusque  totum  ad  tempus  imbecillius 
redditur.  Quod  ad  frigoris  usum  refert, 
brevi  spatio  computatur.  Applicatio  ejus 
lioc  tempore  aut  interne  aut  externe,  mag- 
num et  grave  incommodum  haud  infre- 
quenter  aegroto  affert.  Opinatur  tamen 
Doctor  Currie,  frigoris  administrationem 
internam  et  externam  non  solum  nihil  mali 
afferre,  sed  etiam  febre  laboranti  multum 
prodesse.  Usum  tamen  conditionibus  sub  se- 
quentibus tantum  suadet : temporis  puncto, 

cum  stadii  calidi  accessio,  aut  crisin  attinu- 

« 

isset,  aut  se  remittere  coepisset ; et  ubi  adhuc 
superficiei  temperies  certe  firmeque  super 
gradum  sanitatis  conservatur,  sudorque  vix 
dum  movetur.* 

* Currik’s  Medic&l  Reports,  ol.  I.  p.  19. 

In  Inflammatione. — Pars  corporis  inflam 
mata,  aspectus  varios  exhibet,  secundum  in- 
flammationis naturam,  sive  acutam  sive  chro- 
nicam, erythematicam  aut  phlegmonodeam. 
Multum  quoque  pendet  ex  partis  structura 
affectae,  morbique  causa  excitante,  et  corpo- 
ris temperamento. 

Potentia  algoris  in  partem  inflammatione 
laborantem,  frigoris  proximitate  aut  distan- 
tiae morbi  situ  non  paulo  variatur ; unde 
sequitur,  inflammationem  partis  superficiei 
contiguae,  cui  frigus  libere  et  valide  adhi- 
betur, illius  imperio  citius  affici  et  viribus 
sub  benignis  celerius  discuti : Calorem  par- 
tis auctum  et  sensili tatem  primum  redigit, 
paulatimqueetiam  ruborem  et  tumorem.  Ut- 
cunque cavendum  est,  si  frigus  ex  usu  nos- 
tro sit,  sensationem  refrigeratoriam  semper 
in  parte  alere  donec  morbus  se  remittit. 
Contra  autem  prudentia  opus  est,  ne  ple- 
nius  justo  remedia  gelida  oblata  sint. 

Frigus  his  in  malis,  solum  locis  affectis 
adaptatur,  usus  itaque  mantilium  humidor- 
um,  maxime  ad  manus  est.  Interdum  ut 

in  ustionibus  membrorum  mitioribus,  im- 
mersio partis  in  aqua  valet.  Nix,  Gelu  ve, 
cum  obtineri  possint,  non  nunquam  vice 
aquae  funguntur. 

Inflammatio  urgens  cito  desinit,  aut  in 
resolutione,  aut  in  exitu  plerumque  minus 
grato,  pro  partis  structura,  morbique  vehe- 
mentia. Mali  principio  solummodo,  hae  lo- 
tiones frigidae  remissionem  ejus  conducere 
possunt  ; hoc  tempore  praeterito  iis  uti, 
morbum  est  inepte  producere. 

Cujus  vis  organi  inflammatio  non  diu  se 
declarat,  sine  febris  symptomaticae  occa- 
sione ; cujus  subsidio  potus  refrigerantes 
maxime  idonei  sunt. 

Causas  inter  inflammationis  plures,  vulne- 
ra nequaquam  minime  frequentia  sunt.  Ab 
his  naturaliter  revera  oriri  videtur  ; et  pla- 
gis simplicibus  et  incisis  medendi  methodus 
fere  in  ea  ex  toto  constat.  Exemplis  in 
quibusdam,  hoc  symptoma  salubre  fines 
proprios  exsuperat ; tuncque  lavationes  ge- 
lidae maxime  prosunt  ; inflammationem 

nimiam  domant  et  sanguinis  emissionem 
secundariam  impediunt  aut  cohibent. 

In  vulneribus  dilaceratis  et  contusis  aut 
cum  fractura  conjunctis,  inflammatio  magna 
semper  timenda  est,  et  quae  ab  injuriae  na- 
tura complicata,  suppurationem  copiosam  et 
diuturnam  gignit,  necessarieque  curationem 
moratur  ; in  talibus  applicationes  frigidae, 
signa  inflammatoria  diminuendo  utilissima 
fiunt. 

Ubi  inflammatio  valde  premens  est  mag- 
||  nam  proclivitatem  in  gangraenam  ruere 
saepe  ostendit.  Haec  interdum  algore  tarda- 
tur. Ut  casus  quibus  lioc  subsidium  oppor- 
tunum est,  a medicis  haud  clare  intelligun- 
tur,  saepenumero  peropus  est  adjutoria  ad 
• . aegri  voluntatem  accomodare. 

In  Erysipelati — Plurimum  inter  auctores 
et  medicos  disputatur,  nunquid  prosit  gelu 
i parti  ab  erysipelati  correptae  adhibere.  Me- 
tastasis metus  organum  ad  aliquod  vitale  vi- 
' detur  plures  ab  hoc  remedio  deterruisse,  sed 
quam  hoc  rationi  congruens  sit  Cooper 

experientia  parum  circumscripta  docet,  nam 
ait : “ I liave  generally  been  in  the  habit  of 
“ applying  the  same  kind  of  topical  appli- 
“ cations,viz.  cold  lotions,both  to Erysipelas 
“ and  Phlegmon,  and  have  never  had  reason 
“ to  repent  such  practice.”*  In  quaestione 
hujusmodi  tamen,  melius  est,  ut  quisque 
ex  experientia  sua  demat  vel  addat  fidem. 

In  Ophthalmia. — Opthalmia  in  Chronica, 
medicamina  refrigerantia  fere  solummodo 
jubentur.  Specie  urgenti  fomentationes 
blandae  plus  solatii  morbi  initio  praebent  : 
Cum  autem  affectionis  vehementia  leniatur, 
tunicae  conjunctivae  vasa  minuta  saepissi- 
me relaxata  sanguineque  exsaturata  appa- 
rent— tum  injuriam  magnam  afferunt  fo- 
menta calida,  et  collyria  astringentia  et 
roborantia  remedia  aptissima  sunt.  Oculor- 
um debilitatorum  Ophthalmiae  tentationi- 
bus  iteratis  nihil  satius  est  ad  visum  acuen- 
dum, quam  lavationes  aqua  gelida  quoti- 
dianae. 


* CoorEB’s  Surgical  Dictionary,  Art.  Erysipelas. 

In  Phrenitide. — Phrenitis  actita  raro  apud 
nos  observatur  nisi  cerebrum  vel  membra- 
nae ejus  ictum  vulnusve  acceperint.  Peri- 
culum primarium  iis  exemplis  ab  inflamma- 
tionis accessu  oritur ; quae  ne  accidat,  Chir- 
urgi est  summa  vi  agere.  Suppetias  inter 
alias  potentes,  frigus  summe  utile  est : assi- 
due et  valide  adhibitum  inordinatam  san- 
guinis accessionem  capiti  ademit  et  ita  mor- 
bo venienti  occurrit.  Si  nihilominus  malum 
formidandum  supervenisset,  eadem  valens 
curatura  maxime  idonea  et  utilis  fit,  viail- 
antiam  et  delirium  leniendo,  dulcesque 
somnos  invitando. 

Inflammatione  cerebri  chronica  (satis  fre- 
quens et  violens  morbus  est)  frigus  potens 
est  atque  inestimabile  auxilium  ut  verbis 
his  monstratur  : “ In  applying  cold  to  tlie 
“ head  in  the  most  effectual  manner,”  inquit 
Doctor  Abercrombie,  “ it  should  be  done 
“ by  a stream  of  cold  water  directed  against 
“ tbe  crown  of  the  head,  and  continued  for 
“ a considerable  time,  until  the  full  effect 
“ of  be  produced.  Applied  in  this  man- 

“ ner,  it  is  a remedy  of  great  power  ; it  even 
“ requires  in  many  cases  to  be  usecl  with 
“ discretion.  Under  its  operation,  I have 
“ seen  a very  strong  man  thrown,  in  a very 
“ few  minutes,  into  a state  approacliing  to 
“ Asphyxia,  who  immediately  before  was 
“ in  the  highest  state  of  maniacal  delirium, 
“ with  morbid  increase  of strength,defeating 
“ every  attempt  of  four  strong  men  to  re- 
“ strain  him.”* 

In  Enteritide. — Affectionibus  inflamma- 
toriis abdominis  in  nonnullis,  remedium 
nostrum  aut  externe  aut  enematis  forma 
adhibitum  est,  et  interdum,  ut  quidam  nar- 
rant, eventu  felici;  dolorem  ardentem  et  pun- 
gentem levat,  sitimque  et  vomitum  lenit, 
pulsus  vigorem  auget,  aut  crebritatem  mi- 
nuit; alvus  facilius  solvitur,  urinae  secretio 
augetur,  vesicaque  tonum  usitatum  recipit.t 


* Abercrombie  on  Chronie  Inflammation  of  the 
Brain, — Ed.  Med.  and  $urg.  Journ.  No.  55. 

f Smith  of  Kingussie,  in  Ed.  Med.  and  Surg.  Journ. 
No.  55. 

In  Hernia. — Hernia  in  strangulata,  fri- 
gus gelu  forma  multum  commendatur. 
Exempla  tabulis  in  medicinae  relatis  pluri- 
ma ob  viaque  inveniuntur,  ejus  utilitatem  tu-; 
morem  reducendo  probantia.  Eques,  Ast- 
ley  Cooper  periculum  per  quatuor  ho- 
rarum spatium  suadet  et  si  nihil  boni  ten- 
tamine exsurgat,  deinde  incidendum  est 
inguen.  Semper  cavendum  est  ne  frigus 
nimium  scrotum  congelet.* 

In  Podagra .• — Podagrae  accessione  regu- 
laris parum  valet  algor.  Nimium  proclivis 
est  graves  viscerum  affectus  excitare  ; prae- 
sertim si  morbus  inveteraverit,  et  corpus 
debile  et  vitiosum  ab  tentationibus  iteratis 
redditum  sit.  Doctor  Kinglake,  defensor 
hujus  remedii  strenuus  est,  ejusque  usum 
suadet  ab  localium  similitudine  symptoma- 
tum ea  ad  Phlegmonis. 


* Cooper  on  Hernia,  Pl.  1.  p.  25.— Etiam  Wilmer’s 

Pract.  Observ.  on  Hern.  Svo.  London,  1802 Etiam 

Petit.  Trait.  des  Mal.  Chirurg.  Tom.  2,  p.  525» 

In  Tumoribus. — Tumorum  origo  et  evo- 
lutio frequenter  actione  aucta  partis  vaso- 
rum conjungitur  et  promovetur;  et  quae 
semel  excitata,  postea  tumore  ipso  susten- 
tatur. Satis  constat,  ut  lianc  operationem 
morbidam  diminuendo  aut  amovendo,  in- 
crementi ad  fontem  perveniamus,  et  inter- 
dum, evolutionem  ulteriorem  impediamus. 
Frustra  hoc  efficere  per  constitutionis  me- 
dium conabimur;  remedia  localia  tamen, 
spem  eventus  prosperi  praebent,  et  apud  alia 
frigus  haud  inimicum  est,  ineunte  morbo 
usurpatum,  sanguinisque  detractione  locali 
alternatum. 

In  Hydrariho.  — Hydrarthi  morbique 
coxarii  stadiis  primis  (mala  naturaliter  tam 
similia  et  sanationis  tam  difficilia)  aeger 
maxima  ex  parte  de  dolore  plus  minusve  pe- 
netrabili coxae  vel  genu  queritur,  cum  te- 
neritudine magna  et  sensilitatis  accessione 
morbida  conjuncto.  Haec  symptomata  in- 
flammationis statum  clare  monstrant,  simul- 
que  remedia  adhibenda. 

Remedia  antiphlogistica  sine  dubio  plu- 
rimum prosunt,  morbique  initio  praesertim 
frigoris  subsidium  potens  nunquam  negligi 
debet ; si  forsitan  signa  primaria,  quae  om- 
nibus sequentibus  originem  dat,  discutere 
possit. 

In  Pernione.  — Temperiei  subitas  vices 
partibus  in  corporis  extremis  nonnunquam 
perniones  subsequuntur.  Hi  aut  leves  sunt 
aut  graviores,  ut  corpus  debilius  est,  muta- 
tionesque magnae.  Pernio  levior  interdum 
aqua  in  gelida  immersione  multum  levatur, 
ut  benefaciat  tamen,  perseverantia  opus  est. 
Cum  membrum  totum  aut  corporis  pars 
ulla,  algoris  acris  viribus  denudata  fuerit, 
immutationem  Anglice,  “ frosibite ,”  appel- 
latam subit.  Si  hujus  partis  temperatura 
incaute  augeatur,  symptomata  gravia  et  in- 
fausta praedicta  haud  inusitate  oriuntur.  Ut 
avertantur  ea,  utque  pars  sensilitatem  nati- 
vam, functionesque  redipiscatur,  necesse  est 
vel  nive  confricare,  vel  aqua  pergelida  im- 
mergere : Paulo  postquam  pars  sentiscere 

coepit,  fomenta  magis  stimulantia  et  ultimo 
vinosa  adhiberi  oportet. 

In  Exanthematibus. — Morbos  apud  pau- 
cos hujus  ordinis  ad  frigoris  potentiam  com- 
mode recursum  est.  Interea  dum  manet 
febris  variolis  antecedens,  Doctor  Currie 
exitu  felicissimo  affusionem  algidam  insti- 
tuit. Post  horum  symptomatum  remissio- 
nem quoquomodo  praxin  revocare  intutum 
est.* 

In  Scarlatina. — Diu  in  more  positum  est, 
affusione  aut  alio  quodam  modo,  frigus  va- 
rietatum scarlatinae  aliquarum  curationi  ac- 
commodare. In  hoc  malo  cutis  calor  morbi- 
dus fortasse  ad  gradum  majorem  pervenit, 
quam  morbis  plurimis  aliis : plerumque 
etiam  affusionis  effectus  salutares  hunc  sub- 
levando, valde  perspicui  sunt.  Hoc  reme- 
dium ante  eruptionis  egressionem  adhibitum 
est,  ut  evolutio  ejus  ulterior  impediatur,  nec 


* Cuhrie’s  Medical  Reports. 

frustra.  Affusio  gelida  medicamentum  prae- 
sens est,  quum  primum  febris  accessio  cali- 
da inchoavit,  cum  superficiei  fervore,  pul- 
suque pleno  et  resilienti.  Renovari  quoque 
debet,  quotiescunque  cutis  calor  notatu  dig- 
nus fit ; signaque  alia  febrilia  aggravari  in- 
cipiunt. A Doctore  Armstrong  certiores 
facti  sumus,  usum  hujus  medicaminis  aptis- 
simum esse  per  diei  primi  noctisque  spatium 
paroxysmi  ardentis;  qui  interdum  simul  de- 
curtatur; hoc  deficiente,  symptomata  omnia 
placat,  et  curaturam  ulteriorem  promptam 
claramque  reddit. 

Aliis  in  exemplis,  capitis  dolor  fere  intol- 
erabilis est,  vigilantia  deliriove  comitatus  ; 
eoque  tempore,  frigoris  usurpatio  topica  me- 
dicamen praesens  est  et  inclytissimum.  Po- 
tiones frigidiusculae  necnon  aegro  valde 
gratae  sunt,  semperque  necesse  est  ventila- 
tionem liberam  flagitare.  Affusionis  utilitas 
morbo  in  nostro,  non  tam  pendere  videtur, 
ut  suadet  Doctor  Armstrong  ex  orsam 

O 

inflammationem  prehendendo,  quam  cordis 
excitationem  arteriarumque  universam  amo- 

vendo  aut  imminuendo,  cujus  diuturnitate, 
inflammatio  localis  excitetur,  aut  produca- 
tur .* 

In  Peste. — Morbo  in  tam  desperato  et  ma- 
ligno, ut  noster,  immersio  frigida  plurimum 
potuit  prodesse.  Curatura  adversa  ab  errore 
de  mali  natura  diu  locum  obtinebat ; symp- 
tomata primaria  (inque  sanatione  momenti 
maximi)  aut  in  universum  negligebantur, 
aut  iis  pigre  et  inique  resistebantur,  unde 
necessarie  accidebat,  plurimos  ejus  direp- 
tionibus trucidatos  esse  : Pathologia  melior 
quoquomodo  orta  est ; gratamque  spem  ani- 
mo fovemus  cito  penes  nostros  futurum  esse 
pestis  vires  lethiferas  extenuare,  f Quod  ad 
frigoris  in  peste  utilitatem  asseveravimus, 
nunc  exemplum  notabile  unum  ex  multis,  ad- 
ducere liciat.  LeDocteur  DESGENETTES,ait 
M.  Laurain,  “ Rapporte  dans  son  Histoire 
“ Medicale  de  1’Armee  d’Orient,  qu’  un 
“ homme  atteint  de  la  fievre  pestilentielle 

* Arivistrong  on  Scarlatina,  p.  40. 

on  Typhus  Fever,  p.  241. 

“ au  troisieme  degre,  et  par  con sequent  fort 
“ grave,  s’etant  precipite  dans  un  acces  de 
“ delire  dans  les  eaux  du  Nil,  dont  il  fut  re- 
“ tire  au  bout  d’une  demi-heure,  guerit  par- 
“ faitement.”* 

In  Haemorrhagia. — Remedium  ad  hae- 
morrhagiae suppressionem  aptum  opportu- 
numque  frigus  diu  compertum  est.  Chi- 
rurgo inestimabile  est,  sanguinis  profusiones 
leves  supprimendo,  dum  fiat  operatio ; hoc- 
que  peragere  videtur,  oscula  vasorum  divi- 
sorum complicando. 

Porro  commodissimum  est  haemorrha- 
giam secundariam  reprimere,  et  inflamma- 
tionis quemvis  excessum  quo  vulneris  ad- 
hesio inhiberetur  compescere. 

In  sanguinis  e naribus  eruptione,  satis 
saepe  compertum  habemus,  vultus  partium- 
que vicinarum  lavationem  aqua  gelida  libe- 
ram parem  esse  profluvium  cohibere. 

Rcchcrches  Analytiques  sur  la  Froid,  par  M. 
Iaurain,  p.  215. 

In  Ilaemoptisi. — In  Haemoptisis  exem- 
plis magis  usitatis  haud  in  hoc  remedium 
recurritur.  Propensio  ad  pulmonum  inflam- 
mationem quae  sanguinis  expuationem  fere 
semper  comitatur,  impedimentum  esse  vi- 
detur. Occasio  sola  in  qua  fortasse  fieri  de- 
bet periculum,  ea  est,  ubi  vas  sanguiferum 
magnum  rumpitur,  aegerque  suffocatione 
instanti  urgetur.  Forsitan  hujusmodi  ex- 
emplo, aliorum  defectu,  affusio  opportuna 
fieri  potest. 

In  Menorrhagia. — Quod  ad  frigoris  usum 
in  menorrhagia  attinet ; solum  notatu  dig- 
num est,  interne  externeque  adhibitum  fu- 
isse, interdumque  cum  eventu  auspicato. 
Aliquando  morbus,  corpore  infirmo  debili- 
que inveterascit,  eaque  item  sub  forma, 
balneum  frigidum  roborantibus  adunatum 
multum  ad  commodae  valetudinis  reditum 
efficit. 

In  Apoplexia  et  Paralysi. — In  apoplexiae 
et  paralysis  accessionibus,  lavationes  gei- 

idae  multam  sunt  laudatae.  Sanguinis 
impetum  e cerebri  vasibus  avertere  aut 
temperare  aptae  sunt,  et  ita  affinitates 
proprias  redipisci  sinentes,  organi  circu- 
lationem aequeparant,  et  in  hunc  modum 
functionibus  validis  cerebrum  aptum  red- 
dunt. Positio  corporis  erecta,  cameraque 
spatiosa  et  alsa,  dum  admovetur  frigus,  mag- 
nopere vim  ejus  augent. 

Post  opii  dosin  nimiam,  stupor  comaque 
illico  invadunt,  et  nisi  adhibetur  auxilium, 
citissime  vitam  finiunt.  Ex  casuum  vario- 
rum historia  discimus,  affusionem  frigidam 
prompte  et  perattente  administratam  prae- 
polluisse.* 

In  Sy?icope. — Syncope  ut  quisque  bene 
novit,  plerumque  facile  algore  depellitur, 
vultus  temporumque  aspersio,  et  aeris  haus- 
tus refrigerans  huic  saepe  pares  sunt. 

In  Spasmis. — Modis  inter  diversos  et  con- 


* Lond.  Med.  and  Pliys.  Journ.  No.  285 Sept.  1S22. 

trarios  quibus  tractatur  tetanus,  applicatio- 
nes frigidae  nec  minime  apertae  nec  pollen- 
tes sunt.  Doctoris  Currie  experientia 
fidem  addere  nos  ducit,  ]balneo  frigido  im- 
mersionem utiliorem  esse  tetano  a frigore 
orto,  quam  vulneribus.  Haec  curatura  ef- 
ficacior  quam  alia  ulla  videbatur.* 

Ineuntemalo  plurimum  prodest ; nam  sta- 
dio magis  evecto,  cum  motus  levissimi  oc- 
casionem convulsionibus  impetuosis  prae- 
bent, intutum  est  ad  hoc  remedium  recur- 
rere, f 

In  Epilejpsia. — In  epilepsia,  multum  as- 
persiones frigidae  prodesse  apparent,  torpo- 
rem aut  lethargum  debellando  qui  toties 
conflictus  singulos  sequitur.  Pericula  per 
paroxysmum  utilitatem  monstrantia  adhuc 
desunt. 

In  Hysteria. — Accessionibus  liysteriae  pe- 
riodicis, Doctor  Currie  affusionem  aquae 


* Cukrie’s  Medical  Reports,  Vol.  I.  p.  135. 
f lbid,  Vol.  I.  p.  159- 

algidae  copiosam  commendat,  ut  remedium 
nunquam  fallendum  * Pavor  hujus  medi- 
caminis saepe  satis  pollens  est  impetum  evi- 
tare ; et  ubi  mali  aggressiones,  sive  ex  con- 
suetudine praeposita,  sive  corporis  debilitate, 
inveteravere,  nihil  satius  videtur,  ad  sanitatis 
redintegrationem  quam  usus  balnei  frigidi 
assiduus. 

In  Mania . — Mentis  alienationis  causae  in- 
feliciter fere  ex  toto  nobis  incompertae  sunt. 
Nihil  est  tamen  quod  ad  sententiam  ducat, 
eas  partem  aliam  ullam  praeter  cerebrum 
afficere,  hoc  Doctoris  Armstrong  indaga- 
tionibus corroboratur ; ait  enim,  “ I have 
“ never  seen  the  brain  of  any  patient  who 
“ had  been  insane  perfectly  natural  on  mi- 
“ nute  examination atque  iterum,  “ I have 
“ seen  no  case  of  this  disease  in  wliich  there 
“ were  not  previously  the  most  distinet  evi- 
“ dence  of  some  disorder  in  the  brain,  to 
“ which  the  madness  might  be  referred  as  a 


* Lib.  citat.  Vol.  I.  p.  156. 

“ consequence,  without  supposing  that  the 
tc  mind  itself  was  abstractedly  diseased.”* 
Si  dementiae  causa  proxima,  hoc  medico  in- 
clytissimo in  medium  lata  vera  sit,  frigoris 
usurpatio  in  morbi  curatione  ex  sanguinis  in 
cerebro  circulationis  conditione  omnino  pen- 
debit.  Aliis  utilis  erit,  aliis  exitiosa;  iis 
tantum  erit  bono  quos  arteriarum  actio  auc- 
ta comitatur.  Aut  localiter  aut  ad  universum 
admovenda  est,  sed  cavendum  erit,  ut  sua- 
det Doctor  Armstrong,  ne  assiduitate  ni- 
mia noceat,  ubi  arteriarum  cordisque  vires 
debellatae  sint,  tunc  enim  plenitudinem  ce- 
rebri vasorum  augeat,  insaniam  confirmet, 
aut  impetum  apoplexiae  aut  paralysis  aut 
epilepsiae  inferat,  f 


* Armstrong  on  Typhus,  &c.  &c.  p.  481. 
| Lib.  citat,  p.  487. 

